Diari Oficial de la Generalitat Valenciana


Sumari del DOGV 5233, del 04-04-2006 (2006/3249)

Notificació a Chahira Yakendji de la sentència dictada en les actuacions del juí d'assumpte civil número 785/2005.
------------------------------------------------------------------------------------------------------------------

### Dades del document

Número de DOGV
:   5233

Data del DOGV
:   04-04-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/3249


Organisme emissor
:   Jutjat de Primera Instància Número 24 de València

Tipus de document
:   Edicte

Notificació a Chahira Yakendji de la sentència dictada en les actuacions del juí d'assumpte civil número 785/2005. [2006/Q3249]  
Procediment: assumpte civil 785/2005  
En el juí a què es fa referència s'ha dictat sentència el text de la qual, literalment, diu així:  
«Decisió  
Que amb l'estimació de la demanda de divorci instada per la representació de Toufik Mohamed Guestini contra Chahira Yakendji, en rebel·lia, declare la dissolució del matrimoni format pels cònjuges a què es fa referència, per causa de divorci, amb tots els efectes legals i en especial:  
1. S'atribuïx a Chahira Yakendji la guarda i custòdia de la filla menor. Els dos progenitors compartiran la pàtria potestat sobre esta.  
2. Com a règim de visites paternofilial es fixa els caps de setmana alterns des de les 18.00 hores del divendres fins a les 21.00 hores del diumenge, així com la meitat de les vacances de Nadal, Falles, Setmana Santa i estiu. El pare podrà elegir els anys parells i la mare els imparells. Este règim de visites s'aplicarà amb criteris de flexibilitat, ateses les circumstàncies de la menor i sempre en interés de la xiqueta.  
3. S'atribuïx a l'espòs l'ús i gaudi del domicili que fou conjugal, i l'esposa en retirarà els seus efectes personals.  
4. Es fixa una pensió d'aliments a favor de la filla de 60 euros mensuals a càrrec del pare, pagadors dins dels cinc primers dies de cada mes en el compte corrent que designe l'esposa a este efecte. Esta quantitat s'actualitzarà anualment d'acord amb l'índex de preus al consum. Cada part pagarà les costes processals causades a la seua instància i les comunes a mitges.   
Vists els articles esmentats i els altres de general i pertinent aplicació.  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).   
Esta és la sentència, que pronuncie, mane i firme».  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència a Chahira Yakendji.  
València, 16 de febrer de 2006.. El secretari judicial: Ángel Olmeda Buendía.